Aquests crèdits poden ésser ampliats per la diferència entre la recaptació inicialment prevista -entesa aquesta, si escau, com l'obtinguda el 1993, incrementada d'un 5%- i l'efectivament ingressada.
a) En la secció 02 (Departament de la Presidència), el crèdit 02.02.780.02, corresponent a ajudes per a adquisició d'habitatge.
b) En la secció 04 (Departament de Governació), els crèdits 04.03.462.03 i 04.03.767.01, destinats al refinançament del deute municipal, en funció del pla d'actuació que s'acordi per part de les administracions públiques.
c) En la secció 05 (Departament d'Economia i Finances):
3r El crèdit 05.01.226.11, fins a l'import necessari per a atendre el pagament dels interessos de demora resultants de la devolució d'ingressos tributaris i per a atendre el pagament de les retribucions del perit tercer en les taxacions pericials contradictòries, en els termes que determina la Llei general tributària.
d) En la secció 06 (Departament d'Ensenyament), els crèdits 06.04.460.01 i 06.04.480.01, en funció dels mòduls econòmics dels concerts educatius aprovats per la Llei de pressupostos de l'Estat per al 1994.
e) En la secció 07 (Departament de Cultura), el crèdit 07.05.601.01, en cas que per resolució judicial s'acordi un preu just superior al fixat inicialment pel Jurat en l'expropiació del Teatre Romà de Tarragona.
f) En la secció 09 (Departament de Política Territorial i Obres Públiques), el crèdit 09.08.781.03, corresponent a les subvencions per actuacions en habitatges.
En la secció 09 (Departament de Política Territorial i Obres Públiques) i en la secció 20 (Departament de Benestar Social), els crèdits destinats a atendre les obligacions derivades de les patologies dels habitatges en funció del conveni amb l'Administració central de l'Estat.
g) En la secció 10 (Departament d'Agricultura, Ramaderia i Pesca):
1r El crèdit 10.02.771.01, en funció de les necessitats provinents de l'aplicació del Reglament de l'Estat sobre epizoòties i, concretament, per a atendre els costos del sacrifici de bestiar i completar en la mateixa quantia tramesa per aquest concepte els recursos que transfereix el Ministeri d'Agricultura, Pesca i Alimentació.
2n El crèdit 10.03.771.01, en funció de les necessitats provinents de l'aplicació del Reglament de la Comunitat Econòmica Europea número 2328/1991, del 15 de juliol, quant als ajuts reemborsables pel FEOGA Orientació.
h) En la secció 11 (Departament de Treball), el crèdit 11.04.470.01, pel cost de les accions que, dins els diferents objectius, siguin aprovades pel Fons Social Europeu, i les aplicacions pressupostàries corresponents a la renda mínima d'inserció.
i) En la secció 12 (Departament de Justícia):
1r El crèdit corresponent a l'aplicació pressupostària 12.03.228.02, proporcionalment a l'augment net dels reclusos que es produeixi al llarg de l'exercici pressupostari, sempre que no superi el mòdul unitari de cost de l'any 1993.
2n El crèdit corresponent a l'aplicació pressupostària 12.02.228.02, proporcionalment a l'augment net dels menors sotmesos a mesures judicials d'internament que es produeixi al llarg de l'exercici pressupostari, sempre que no superi el mòdul unitari de cost de l'any 1993.
3r El crèdit corresponent a l'aplicació pressupostària 12.05.228.01, en funció de la despesa efectivament realitzada en comunicacions per les oficines judicials i fins a una suma igual a les obligacions reconegudes durant l'any 1993.
4t Els crèdits corresponents a les aplicacions pressupostàries 12.05.440.08 i 12.05.440.09, en funció del cost que es produeixi en els torns d'ofici d'advocats i procuradors respectivament, determinat pels mòduls fixats per l'Administració central i pel nombre d'assumptes atesos.
j) En la secció 13 (Departament d'Indústria i Energia):
1r Els crèdits destinats a subvencions de les empreses acollides a la zona d'urgent reindustrialització (ZUR) del cinturó industrial de Barcelona, en funció de les necessitats provinents de l'aplicació de la Llei de l'Estat 27/1984, del 26 de juliol, sobre reconversió i reindustrialització, i, concretament, de les disposicions de l'article 5.1 del Reial decret 914/1985, del 8 de maig, i del Decret de la Generalitat 145/1987, del 9 d'abril, i dins els límits que en aquest s'estableixen, ampliables fins a un màxim de 300.000.000 de pessetes.
2n El crèdit 13.03.430.01 per a la subvenció d'interessos en operacions de l'Institut Català de Finances destinades al finançament d'inversions en comarques en regressió o d'operacions de reconversió industrial.
3r El crèdit 13.03.770.02 destinat al foment d'inversions en comarques en regressió demogràfica.
k) En la secció 16 (Classes passives), els crèdits relatius a obligacions de classes passives.
l) En la secció 17 (Deute públic), els crèdits que es destinen al pagament d'interessos, a l'amortització de principal i a les despeses derivades del deute, considerat aquest en els termes de l'article 16 de la Llei 10/1982, del 12 de juliol, de finances públiques de Catalunya.
Si cal, s'han de generar els crèdits oportuns per a atendre les obligacions, i els pagaments s'han d'aplicar, independentment de quin sigui el venciment a què corresponen, als crèdits respectius de l'exercici econòmic del 1994.
En el supòsit de la formalització de les operacions de modificació, refinançament i substitució que s'autoritzen a l'article 31.2 d'aquesta Llei, el Departament d'Economia i Finances ha d'instrumentar les modificacions pressupostàries que siguin necessàries en el capítol 9 de l'estat de d'ingressos i en el capítol 9 de l'estat de despeses, corresponents a variació de passius financers.
m) En la secció 20 (Departament de Benestar Social), servei 06 (Direcció General d'Atenció a la Infància), els crèdits destinats a atendre les despeses de béns corrents i de serveis dels centres propis i col·laboradors de la Direcció General, proporcionalment a l'augment net d'infants tutelats per imperatius legals i judicials, sempre que no superi el mòdul unitari de cost de l'any 1993.
n) En la secció 21 (Despeses diversos departaments), el crèdit 21.04.770.01, destinat al pagament de les obligacions derivades de menyscaptes en operacions de crèdit avalades per la Generalitat.
o) En les seccions 41 i 42 (Institut Català d'Assistència i Serveis Socials), s'han d'ampliar crèdits a partir dels ingressos que es produeixin en la Tresoreria de la Generalitat provinents dels resultats de l'Entitat Autònoma de Jocs i Apostes de la Generalitat com a conseqüència dels beneficis obtinguts de la recaptació total, un cop deduïdes totes les despeses d'explotació, els premis i les altres despeses previstes en la Llei 5/1986, del 17 d'abril, de creació de l'Entitat Autònoma Jocs i Apostes de la Generalitat, modificada per la Llei 32/1991, del 24 de desembre, de pressupostos de la Generalitat de Catalunya per al 1992.
L'import dels crèdits ampliats per aquest concepte s'ha de destinar al finançament d'inversions i programes d'atenció social, en especial d'atenció a les persones amb disminució i d'atenció a la gent gran.
p) En la secció 51 (Servei Català de la Salut) i en la secció 32 (Institut Català de la Salut), tenen la condició d'ampliables:
1r El crèdit 51.01.489.01, destinat al pagament de productes farmacèutics procedents de receptes mèdiques.
2n El crèdit 51.03.310.01, destinat al pagament d'interessos d'operacions de tresoreria concertades a l'empara del que disposa l'article 31.5.
3r El crèdit 32.02.226.04, destinat al pagament de professionals que tenen encomanada la gestió de cobrament de l'assistència sanitària prestada a tercers, en la quantia necessària per a atendre l'import dels honoraris meritats en funció de les quantitats ingressades en el concepte 317.20 (Prestació dels serveis d'assistència sanitària) de l'estat d'ingressos de l'Institut Català de la Salut.
4t La instrumentació de les ampliacions a què fa referència els apartats 1r. i 2n. està condicionada a la possibilitat de realitzar transferències entre els crèdits de l'estat de despeses del Servei Català de la Salut.
q) En els organismes autònoms Institut Català de Finances i Institut Català del Crèdit Agrari, els crèdits corresponents al pagament d'interessos i d'amortització de les operacions de crèdit que l'article 31.6 i 7 autoritza que siguin formalitzades per l'Institut Català de Finances i l'Institut Català del Crèdit Agrari, i a les obligacions derivades de menyscaptes en operacions de crèdit avalades per aquests instituts.
r) En l'Entitat Autònoma de Jocs i Apostes de la Generalitat, els crèdits consignats per a operacions corrents, i també els crèdits consignats en el capítol 6, "Inversions reals", en funció dels ingressos que, segons el que estableix l'article 9 de la Llei 5/1986, del 17 d'abril, de creació de la dita entitat, s'han de fixar mitjançant decret del Govern.